John Wayne Gacy

Category:Articles with hCards
duum|Polizeifoto van John Wayne Gacy in’n Dezember 1978.
John Wayne Gacy (* 17. März 1942 in Chicago; † 10. Meu 1994 in Crest Hill, Illinois) was eun US-amerikaansken Serienmöörder un Sexuaalverbreker, deu in den Joren 1972 bet 1978 binnen eune Vöörstad van Chicago teomindsten 33 junge Männer un Teenagers missbriuke, püinige un moorde. Süine Uptrede os „Pogo“ oder „Patches de Clown“, maken enne, os süine Verbreken vöördage keumen, auk os de „Killer-Clown“ bekand.

Gacy begung olle süine Moorde binnen süinen Hiuse in’r Norwood Park Township, eune Vöörstad van Chicago. Meusttüids locke heu de Offers in süin Hius, spille eunen Täuvertrick vöör un beküre de Offers seo Üisens ümme de Hänne anteoleggen. Heu schänne un foltere süine fesseld Offers denn un wörge oder sticke ünen upletst daud. Sessuntwintig Offers verbuddele heu in den Kriupkkeller unner süinen Hiuse, dreu kiule heu up süinen Grundstücke in un veur Offers smeit heu in den Des Plaines River, eunen Streom in’n Westen van Chicago in Illinois. 

Gacy was ol süid 1968 wegen Untucht med eunen 15 Jore aulen Teenager vöörbestrafft. Van den teggen Joren Straffe satt heu man eun un eun halve Joor af. Süin eurst Offer moorde heu 1972, hadde 1975 ol tweu annere Offers ümmebrocht un moorde noch teomindsten 30 annere Offers, nodem Gacy un süine tweude Friu sik 1976 schieden hadden. De Soike no den verswunnen Teenager Robert Piest iut Des Plaines, lllinois brochte de Spoor up Gacy, den de Polizei den 21. Dezember 1978 fastnamm. 

Gacy worde den 13. März 1980 teo’n Daude veroordeuld. Heu starv den 10. Meu 1994 in den Stateville Correctional Center in Crest Hill, Illinois döör de Giftsprütte. 

 Lieven 

 Kinner- un Jüügdtüid 
John Wayne Gacy worde den 17. März 1942 in’n Edgewater Hospital in Chicago, Illinois boren.Clifford L. Linedecker: The man who killed boys. St. Martin’s Press, New York 1980, S.11. Heu was dat tweude van dreu Kinnern un de eunige Sune van John Stanley Gacy, van den de Öllern poolske Inwannerte weuren un Marion Elaine Gacy, deu däänske Vööröllern hadde.John Wayne Gacy: Deadly Clown. In: Laura Forman (Ed.): Time-Life Books, Alexandria, Virginia 1992, S. 51.Clifford L. Linedecker: The man who killed boys. St. Martin’s Press, New York 1980, S.16f. Süin Vadder was Mechaniker un süine Modder was Hiusfriu. Gacy hadde eune enge Verbunnenheud med süine Modder, man de slechte Betog teo süinen strengen, gewalddädigen un alkoholafhängigen Vadder med haugen Ansproike an süinen Sune överschadde de Kinnertüid van Gacy.Clifford L. Linedecker: The man who killed boys. St. Martin’s Press, New York 1980, S.19.Terry Sullivan, Peter T. Maiken: Killer Clown: The John Wayne Gacy Muders. Pinnacle Books, New York 1983, S. 256f.

Gacy was eun teo sworen os auk unsportlik Kind un gull för dräumsk un unbehelpsk. Süid Kinnerdagen hadde Gacy Probleume med den Härten un leid regelmotig an Oonmachtsanfällen. Süin Vadder beschüllige süinen Sune süine Krankheuen för Upmärksomkeud vöörteospillen.Laura Foreman: Serial Killers: True Crime. Time-Life Books. Alexandria, Virginia 1992, S. 54. Gacy besochte bet teo süine elvten Lievensjore eune katholske Scheole un gung no den Ümtog van de Famüilje up eune stootlike Scheole. Gacy wessele läter veur mool de High School un brauk de Scheole in’n letsten Jore sunner High School Diploma af.Clifford L. Linedecker: The man who killed boys. St. Martin’s Press, New York 1980, S.17-19.

1960 in’n Öller van 18 Joren begunn Gacy sik in’r Politik teo engageuren un arbeude precint captain (Waalkreusleudsmann) för eunen lokalen Kandidaten van’r Demokraatsken Parteu. Süin Vadder was med düssen Engagement aflsiut nich övereun püinige süinen Sune noch stärker. Gacy was sik läter vermeoden, dat de Grund vör süin Engangement in’r Politik süin Wunsk no Akzeptanz was.Tim Cahill: Buried Dreams: Inside the Mind of a Serial Killer. Bantam Books, New York 1986, S. 36-37.

In’n April 1962 gung Gacy van Teohiuse weg no Las Vegas, Nevada. Heu hoppe büi eune Cousine unner teo kumen. Gacy fund eurst büi den Naudhelpdeunst van’r Stad Arbeud un läter büi den Begrävnisinstituut Palm Mortuary, wo heu up eunen Feldbedde in den Begrävnisinstituut sleup.Brad Hunter: Inside the Mind of John Wanye Gacy: The Real-Life Killer Clown. Vereunigd Könningrüik 2022,  S. 52. Gacy bichte läter, dat he teo düüse Tüid Lüiken in den Begrävnisinstituut .Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 256-278.Tim Cahill: Buried Dreams: Inside the Mind of a Serial Killer. Bantam Books, New York 1986, S. 40-55.Tim Cahill: Buried Dreams: Inside the Mind of a Serial Killer. Bantam Books, New York 1986, S. 347. Gacy vertelle läter, dat heu in’n Palm Mortuary tweumool nekrophile Undaden begung un sik nich schüllig foile, den de Lüiken bekiek heu olleun os daude Dinger, deu nems wat vertellen könt.Tim Cahill: Buried Dreams: Inside the Mind of a Serial Killer. Bantam Books, New York 1986, S. 342-351.

 Karriereanfänge 

 Springfield, Illinois 
No de Wedderkeer schreiv sik Gacy an den Northwestern Business College in. Os heu dat College teo Enne brocht hadde, arbeude heu van 1963 an för de Nunn-Bush Shoe Company.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 18-28. 1964 versette de Firma enne no Springfield, Illinois door os Verkäuper teo arbeuden. In Springfield steig heu läter teo’n Manager up. In’n März 1964 verlove heu sik med Marlynn Myers, eune Kolleegske.  

Gacy tradd 1964 in Springfield de lokale United States Junior Chamber, kort de „Jaycees“ , büi. Dat es Training vör junge Manager un eun mildgievern, wolldädig Vereun. Heu arbeude jümmer stiur weg för de Jaycees un stecke vill Engagement in den Vereun. Gacy vertelle, dat heu 1964 in Springfield eun van süinen eursten Mool homosexuellen Sex med eunen Kollegen van den Jaycees believe. Gacy berichte de Kollege hadde enne bedrunken oraal teofrieden steld.Murder In Mind. Bd. 11. London, Marshall Cavendish 1997, S. 7.  

1965 was Gacy teo’n Vizepräsident van den Jaycees in Springfiel upstiegen. Auk in düt Joor teuken de Jaycees Gacy os drüdd besten Jaycee in Illlinois iut.

 Waterloo, Iowa 
In’n September 1964 früigge Gacy Marlynn Myers.Sam L. Amirante, Danny Broderick: John Wayne Gacy: Defending a Monster. Skyhorse, New York 2011, S.218-219. De Vadder van Myers kofte denn dreu Kentucky Fried Chicken-Restaurants in Waterloo, Iowa. De Eueluide sollen no Waterloo teun, dat Gacy de Restaurants managen konn.  

No eunen verplicht Managementkurs tügen de Eueluide no Waterloo. Gacy make door in süinen Keller eunen „Club“ up. Hüir konnen süine Anstellden iut süine KFC-Restaurants drinken un Poolbillard spillen konnen. Gacy knüppe in den Club Kontakte teo de Teenagers un jungen Männer. Gacy dreigge villen van ünen Alkohol an, eur dat heu versochte ünen sexuell neiger teo kumen.  

Gacys Friu brochte in’n Februar 1966 eunen Sune un in’n März 1967 eune Dochter up de Welt. Gacy beschreiv düsse Tüid läter os „perfekt“ — heu hadde sik upletst Lov van süinen Vadder verdeund. Up eunen Besoik 1966 dö süin Vadder Afbidde för den Missbriuk in’n Kinner- un Jüügdjoren.Tim Cahill: Buried Dreams: Inside the Mind of a Serial Killer. Bantam Books, New York 1986, S. 53-54.

In Waterloo tradd Gacy den lokalen Jaycees büi un engageure sik auk door jümmers stiur weg. Heu un annere Waterloo-Jaycees weuren deup in’r Swingerszene un in Prostitutscheon, Pornographie un Drogenbriuk verwickeld.Murder In Mind. Bd. 11. London, Marshall Cavendish 1997, S. 7. 

Auk wenn Gacy för eergüirig un eunen Proler gelle, achten de anneren Jaycees enne haug un benoimen enne 1967 „oustanding vice-president“. Läter düt Joor wählen de Jaycees enne in den Vöörstand.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 51.

 Sexuell Missbriuk van Donald Voorhees 
In’n August 1967 missbriuke Gacy den 15 Jore aulen Donald Voorhees Jr., de Sune van den Lokaalpolitiker un Jaycee Donald E. Voorhees Sr. Gacy locke Voorhees med Sexfilmen no süinen Hiuse un beküre Voorhees sik beudersüids oraal teofrieden teo stellen.Tim Cahill: Buried Dreams: Inside the Mind of a Serial Killer. Bantam Books, New York 1986, S. 40-57. In’r teokumen Tüid missbriuke Gacy up düsse Oord auk annere Teenager, door mang eunen Jungen den heu eurst heu twang med süine Friu Sex teo hebben un denn aftwinge enne oraal teofrieden teo stellen. 

In’n März 198 vertelle Voorhees süinen Vadder van den Missbiruk. Voorhees Sr. berichte den Missbriuk straks de Polizei, deu Gacy fastnamm un wegen Untucht anklage.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 265-266. Gacy streit de Anklage över un över af.Tim Cahill: Buried Dreams: Inside the Mind of a Serial Killer. Bantam Books, New York 1986, S. 65-72. 

Gacy bleiv bestoon, dat Anklage eune politisk Motivatscheon hadde — Voorhees Sr. hadde sik tiegen de Nominatscheon van Gacy teo’n Präsident van den Jaycees in Iowa steld. Eunige Jaycees lövten de Geschichte van Gacy un unnerstütten enne. Man den 10. Meu 1968 döö dat Gericht doch Anklage wegen Untucht.

Den 30. August 1968 beküre Gacy eunen van süinen Anstellten, den 18 Jore aulen Russel Schroeder, Voorhees för Geld teo överfallen, dat heu nich vöör Gerichte iutseggen doit. Schroeder stimme teo un locke Voorhees in’n September 1968 in eunen Park afsüids, sprütte Voorhees Pöpperspray in de Augen un sleog enne daal.Michael Stone, Gary Brucato: The New Evil: Understanding the Emergende of Modern Violent Crime. Prometheus Books, New York 2019, S. 196-203. Voorhees konn flüchten un de Attacke büi de Polizei mellen. De Polizei namm Schroeder, deu eurst ollens afstreit, den anneren Dag fast. Läter gav heu teo, dat heu Voorhees in Updrag van Gacy angriepen hadde. 

Den 12. September unnersöchten tweu Pychiater van’r Universiteut Iowa Gacy un stellen fast, dat Gacy eune antisotschale Persöönlikheud hadde un eune Thearpie enne woorschüinlik nich helpen könne.

Den 7. November 1968 begunn de Gerichtsprozess wegen Untucht. Gacy streit de Undaad man af un see drüist Voorhees hädde den Oraalsex sülvenst anboden. Den 3. Dezember veroordeule dat Gericht Gacy teo teggen Joren Haft. Up den sülven Dag brochte süine Friu Marlynn de Scheudklage in un verlange dat Hius, Unnerhold un dat Sorgerrecht för de Kinner. Dat Oordeul gung den 18. Spetember 1969 för de Friu van Gacy iut.Tim Cahill: Buried Dreams: Inside the Mind of a Serial Killer. Bantam Books, New York 1986, S. 85-96.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 40. Gacy sach süine eurste Friu un Kinner iut eurste Eue süindage nich wedder. 

Över süine Hafttüid in’n Anamosa State Penitentirary verdeune sik Gacy swanke de Reputascheon os vöörbildliken Insate. Binnen kort steig heu ol teo’n Kükenchef up un brochte verscheudene Projekte in’n Gange de Ümstänne in’r Haft teo verbettern. 
 Wedderkeer na Chicago 
Gacy kamm ol den 18. Juni 1970 no eun un eunen halven Joor van eugentlik teggen Joren up Preove früi.Laura Foreman: Serial Killers: True Crime. Time-Life Books. Alexandria, Virginia 1992, S. 62-63. (binnennets)Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 47-72. Uplagen binnen de Preovetüid weuren, dat Gacy no süine Modder in Chicago teun un eune Iutgangssperre no Klocke 10 den Ovend befolgen moste.

Den 12. Februar 1971 klage eun jungen Mann Gacy an, heu hädde enne an den Greyhound Bus Terminal in Chicago in süinen Wagen locked un enne in süinen Hiuse versocht Sex afteotwingen. De junge Mann kamm man nich no den Gerichtstermüin un dat Gericht weis de Klage af. Den 22. Juni 1971 namm de Polizei Gacy fast, denn eun anneren jungen Mann klage Gacy an, heu hädde enne in süinen Wagen locked un Oraalsex neudigd.Tim Cahill: Buried Dreams: Inside the Mind of a Serial Killer. Bantam Books, New York 1986, S. 112-123. De Anklage kamm man nich teo Stanne, denn de junge Mannn versochte Gacy unner Druck teo setten un Geld afteotwingen.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 47-72.

De Kommischeon in Iowa, deu över de Haftpreovetüid van Gacy oordeule, kreig düsse Vöörfälle in Michigan nich in de Künne un beslaut den 18. Oktober 1971 dat Enne van Gacys Preovetüid.Tim Cahill: Buried Dreams: Inside the Mind of a Serial Killer. Bantam Books, New York 1986, S. 96. Gacy kreig et teorecht süine Vöörstraffen vöör Frünnen, Novers un Geschäftspartners teo verbärgen; seu kreigen de Woorheud eurst in de Kunne, os de Polizei läter Gacy up de Spoor kamm.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 73.

Med Hülpe van süine Modder kofte Gacy niu eun Hius in’r Norwood Park Township in’n Cook County binnen de Metropolregioon van Chicago. Hüir lieve Gacy un moorde oll. e süine Offers, bet de Polizei enne in’n Dezmeber 1978 fastnamm.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 166-179.

Gacy holp süine Novers un Noversken faken iut.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 83-87. In den Joren 1974  bet 1978 richte heu Sommerfeste, deu över 400 Luide un auk Lokaalpolitiker un Geschäftspartner besöchten, iut.Tim Cahill: Buried Dreams: Inside the Mind of a Serial Killer. Bantam Books, New York 1986, S.150-158.

In’n August 1971 verlovten Gacy un Carole Hoff sik un früiggen den 1. Juli 1972. Hoff taug med üren beuden Döchtern iut eune vörige Eue med in dat Hius van Gacy.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 47-72. 

1975 hadde Gacy süine Friu verteld, dat heu bisexuell es.Tim Cahill: Buried Dreams: Inside the Mind of a Serial Killer. Bantam Books, New York 1986, S.101-102. Heu brochte niu deu meusten Ovende unnerwegens teo un kamm eurst morgensfreo wedder no Hius. Süine Friu kreig med, dat Gacy in’r Nacht junge Männer in de Garage brochte un fund homsexuelle Pornographie un de Portemonnaies van Mannluiden in’n Hiuse.  

No eunen dullen Strüid in’n Oktober 1975 verlange de Friu van Gacy, dat de beuden sik scheudet.Tim Cahill: Buried Dreams: Inside the Mind of a Serial Killer. Bantam Books, New York 1986, S. 140-147. Gacy stimme teo, man de beuden lieven noch bet in’n Februar 1976 teohaupe in den Hiuse. Den 2. März 1975 hadden sik de Eueluide offitschell schieden.Murder In Mind. Bd. 11. London, Marshall Cavendish 1997, S. 28. 

 Uptrede os Clown 
Gacy begunn de Uptrede os Clown för den mildgievsken Moose Club in Kinnerkrankenhuisern un up wolldädigen Events. Gacy tradd os tweu verscheudene Charaktere up: „Pogo“ de blüide Clown un „Patsches“ de triurige Clown.Laura Foreman: Serial Killers: True Crime. Time-Life Books. Alexandria, Virginia 1992, S. 68-77. (binnennets) De Uptrede un dat sotschaal Engangement os Clown geuven Gacy, läter os süine Moorde vöör Dage keumen, den Nomen „Killer-Clown“. 
 Rennovatscheon- un Konstruktscheonsfrima „PDM Contractors“ 
1971 grünne Gacy de Rennovatscheon- un Konstruktscheonsfirma PDM Contractors. Gacy arbeude eurst Deultüid; 1973 segge Gacy süine Arbeud in eune Küke up un arbeude dööörgoons för süine Firma. 

1975 was süine Frima stark wussen un Gacy arbeude bet 16 Stunnen den Dag. In’n März 1977 worde Gacy Leidsmann büi PE Systems, eune Firma, deu Drogerien un Aftheuken upfriske un inrichte un arbeude niu för beude Firmen.Tim Cahill: Buried Dreams: Inside the Mind of a Serial Killer. Bantam Books, New York 1986, S. 177-184. 

Eun grauten Deul van den Anstellden büi PDM Contractors weuren junge Männer un Teenager. Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 1. Gacy verlange den jungen Männern faken sexuelle Deunste för finantschelle Hülpe oder Upstüige in’r Firma af.Tim Cahill: Buried Dreams: Inside the Mind of a Serial Killer. Bantam Books, New York 1986, S. 165-172. 

1973 güngen Gacy un eun jungen Anstellden up Geschäftsreise no Florida. In Florida schänne Gacy den Teenager. In’n Meu 1975 stelle Gacy den 15 Jore aulen Anthony Antonucci in. Acht Wieken läter kam Gacy up Krankenbesoik no den Teenager in’t Hius. Hüir rung Gacy den jungen mann daal un legge enne Üisens ümme de Hänne. Man Antonucci konn sik weren un de Üisens lausmaken. Antonucci arbeude no den Vöörfall noch eun Tüid lang för PDM Contractors, man Gacy versochte nich noch euns enne Gewald anteodeon.Tim Cahill: Buried Dreams: Inside the Mind of a Serial Killer. Bantam Books, New York 1986, S. 121-123. 

Den 26. Juli 1976 namm Gacy den 18-jörigen Anholler David Cram med. Gacy baud enne eunen Job büi PDM Contractor an. Den 21. August taug Cram büi Gacy in. Den anneren Dag versochte Gacy den jungen Mann teo schännen man Cramm konn Gacy  afweren. Veur Wieken läter versochte Gacy wedder Cram seuxelle Gewald an teo deon, man Cram were sik teo dull. Cram taug den 5. Oktober 1976 iut den Hius van Gacy, man arbeude in den tweu Joren doorno noch tüidwüise för PDM Contractors.  

Kort no den Iuttog van Cram taug de 18 Jore aule Michael Rossi in.Tim Cahill: Buried Dreams: Inside the Mind of a Serial Killer. Bantam Books, New York 1986, S. 177-184.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 184-188. Rossi hadde süid den 23. Meu 1976 för PDM arbeud. Heu lieve in den Hius van Gacy bet April 1977. Rossi un Gacy treden teohaupe os Clowns up. 

 Politisk Engagement 
alternativtext=|duum|200x200px|Gacy med de First Lady Rosalynn Carter den 6. Meu 1978, sess Jore no den eursten Moord un sieven Moonde vöör de letste Fastnome.
Gacy brochte süine Engagement för de lokale demokraatske Parteu in un worde upletst Waalkreisleidsmann (precint captain).Tim Cahill: Buried Dreams: Inside the Mind of a Serial Killer. Bantam Books, New York 1986, S. 205-233.Van 1975 bet 1978 leude Gacy de Polish Constitution Day Parade, de Parade van’r poolsken Diaspora in Chicago teo’n Dag van’r poolsken Konstitutscheon. Döör düt Engangement drapp Gacy den 6. Meu 1978 de First Lady Rosalynn Carter.

 Moorde 
Gacy moorde teomindsten 33 junge Männer un Teenager un verbuddele 26 van ünen in den Kriupkeller unner süinen Hiuse. Süine Offers weuren up’r eunen Süide junge Männer, deu enne kennen, annersüids Frömde, deu heu an’n Bus Terminal oder van’n Stroten in süinen Wagen locke. Eunige Offer versliepe heu med Gewald, annere keumen sunner Twang med enne mie. 

Gacy moorde süine Offers olleune in süinen Hiuse, man brochte medunner auk tweu Offer in eune Nacht ümme; wat heu eun „double“ noime.Tim Cahill: Buried Dreams: Inside the Mind of a Serial Killer. Bantam Books, New York 1986, S. 350.Tim Cahill: Buried Dreams: Inside the Mind of a Serial Killer. Bantam Books, New York 1986, S. 239-243. 

Binnen süinen Hiuse versochte heu dat Vertriuwen van den Offer med Alkohool oder Dreogen teo winnen. Heu spille denn eunen Täuvertrick vöör un beküre süine Offers seo Üisens ümme de Hänne anteoleggen.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 18. 

Süin fesseld Offers schänne un foltere Gacy denn. Faken satt heu sik med strieden Beunen up de Borst van den Offers un twung ünen Oraalsex af. Tim Cahill: Buried Dreams: Inside the Mind of a Serial Killer. Bantam Books, New York 1986, S. 283-284. Heu foltere de Offers med glönnige Zigaretten, reid up den Rüggen van ünen os up eunen Pere, stodde den Offers Dildos un annere Objekte in un püinige süine Offers verbaal. Tim Cahill: Buried Dreams: Inside the Mind of a Serial Killer. Bantam Books, New York 1986, S. 307-310. Tim Cahill: Buried Dreams: Inside the Mind of a Serial Killer. Bantam Books, New York 1986, S. 289. Eunige Offers sliepe heu in süin Bad un verdrenke ünen in’r Badewanne, eur dat heu ünen wedder in’t Lieven hale un wüider quäle. Tim Cahill: Buried Dreams: Inside the Mind of a Serial Killer. Bantam Books, New York 1986, S. 290-294. Tim Cahill: Buried Dreams: Inside the Mind of a Serial Killer. Bantam Books, New York 1986, S. 331-334. 

Deu meusten Offers wörge Gacy med eunen Stricke oder eunen Reip daud.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 21. Dat noime heu den „Reiptrick“ oder den „letsten Trick“. Tim Cahill: Buried Dreams: Inside the Mind of a Serial Killer. Bantam Books, New York 1986, S. 290-294. Annere Offers sticken an eunen Knievel, den Gacy ünen de Strotte daal stoped hadde, daud.Tim Cahill: Buried Dreams: Inside the Mind of a Serial Killer. Bantam Books, New York 1986, S. 274-276. Iutbenomen de beuden letsten Offers moorde Gacy olle süine Offers twisken Klocke 3:00 un 6:00 den Morgen. 

De Lüiken verwore Gacy normolerwüise unner süinen Bedde, bet heu ünen den anneren Dag in süinen Kriupkeller verbuddele un regelmotig med Brantkalk bedecke, dat seu swänker vergoot. Eunige Unnersoikers lövten, dat Gacy nekrophile Undaden an de Lüiken begung.Christopher Berry-Dee, Steven Morris: How to Make a Serial Killer: The Twisted Development of Innocent Children into the World’s Most Sadistic Murderers. Simon & Schuster, New York 2008, S. 246. 

 Moord an Timothy McCoy 
alternativtext=Swart-Witt-Foto van Timothy McCoy, dat eurste offer van Gacy.|duum|181x181px|Foto van Timothy McCoy, den 13. Meu 1986 in’n Lansing State Jounal riutbrocht.
De eurste Moord van Gacy geschach in’r Nacht van den 2. Januar up den 3. Januar 1972. De Friu un de Döchters van Gacy weuren de nacht över up Besoik büi Verwandten; Gacy olleun in den Hius.Tim Cahill: Buried Dreams: Inside the Mind of a Serial Killer. Bantam Books, New York 1986, S. 104. De 16 Jore aule Timothy McCoy was no Wüinachten up den Weg van süine Famüilje in Eaton Rapids retour un tovte över Nacht an’n Greyhound Bus Teminal in Chicago up den Bus no Omaha, Nebraska. Gacy locke den Jungen in süinen Wagen un baud McCoy no eune Sightsseingtour döör Chicago an de Nacht büi enne teo slopen.David Nelson: Boys Enter the House: The Victims of John Wayne Gacy and the Lives they Left Behind. Chicago, Chicago Review Press 2021, S. 6-7. Eur dat de Identiteut van Timothy McCoy künnig worde, was heu slichtweg os de „Greyhound Bus Boy“ bekand.Christopher Berry-Dee, Steve Morris: Born Killers: Childhood Secrets of the World's Deadliest Serial Killers. John Blake, London 2009, S.193. 

Gacy see läter, dat McCoy den anneren Morgen mie eunen Mess in’r Hand in süine Sloopkamer stoon hädde. Gacy vertelle dat heu McCoy das Mess afnamm, McCoy enne in den Biuk tradd un Gacy denn den Jungen daalrung sik stireden över süine Borst satt un McCoy med den Mess daudstak. 

Gacy verbuddele de Lüike in süinen Kriupkeller.Gacy vertelle läter, dat heu sik no den Moord möör foile, man büi den Moord dat Kröchen an McCoy os den ultimativen Nervenprickel believed hadde. 

 Tweude Moord 
Gacy gav teo, dat heu in’n Januar 1974 dat tweude Mool moorde.Troy Taylor: True Crime: Illinois: The State’s Most Notorious Criminal Cases. Stackpole Books, Mechanicsburg 2009, S. 130. De Identiteut van düt Offer es jümmers noch unkünnig. Gacy wörge den Jungen in süinen Hiuse daud un hege de Lüike in süinen Schappe up bet dat heu de Lüike verbuddele. Heu vertelle läter, dat iut den Mund un Nesen van düt Offer Bleod lecke. Dorümme stoppe Gacy büi läteren Offers den Mund med eunenStoffnnievel dicht dat Riutdrüppen van Bleod afteowennen.Robert Ressler, Tom Shachtman: Whoever Fights Monsters: My Twenty Years Hunting Serial Killers for the FBI. St Martin's Press, New York 1992, S. 336-343. 

 Moord an John Butkovich 
duum|206x206px|Foto van John Butkovich, den 13. März 1980 in’n Chicago Tribune.
De Nacht van den 31. Juli  up den 1. August 1975 verswund John Butkovich,  eun 18 Jore aulen Anstellden büi PDM Contractors,  iut Lombard, Illinois. Teo de Tüid besöchten de Friu un Döchters van Gacy Verwandte in Arkansas.Tim Cahill: Buried Dreams: Inside the Mind of a Serial Killer. Bantam Books, New York 1986, S. 134. 

Up den Ovend van den 31. Juli strieden Gacy un Butkovich över den Laun, den Gacy Butkovich noch schulle. Gacy vertelle Butkovich un tweu Frünne weuren no süinen Hiuse kumen, man seu worden sik wegen den teo laten Laun euns un olle dreu güngen.Tim Cahill: Buried Dreams: Inside the Mind of a Serial Killer. Bantam Books, New York 1986, S. 134f. 

Os Gacy un Butkovich sik late up den Ovend noch eunmool teomoite keumen, gung Buktovich Gacy noch euns wegen den Laun an. Gacy sleog vöör dat Probleum in süinen Hius teo bespreken, baud den Jungen Alkohool an, legge den bedrunken Jungen läter Üisens ümme de Hänne un wörge enne upletst med eunen Strick daud.Tim Cahill: Buried Dreams: Inside the Mind of a Serial Killer. Bantam Books, New York 1986, S. 136-138. De Lüike bewore Gacy eurst eunige Dage in süine Garage up un begreov Butkovich, os süine Friu un Steffdöchters unverwachtens iut Arkansas wedderkeren, in den Wateraflaup unner süine Garage.Tim Cahill: Buried Dreams: Inside the Mind of a Serial Killer. Bantam Books, New York 1986, S. 139-140. 

Gacy spille vöör med den Vadder van Butkovich no den Jungen teo soiken.Tim Cahill: Buried Dreams: Inside the Mind of a Serial Killer. Bantam Books, New York 1986, S. 141. De Polizei dachte Butkovich weure van Teohius weglaupen un sochte nich wüider no den Teenager. Auk os de Vadder den Wagen van Butkovich med Portemonnaie un Slöttel fund un de Polizei bede no süinen verswunne Sune teo soiken, namm de Polizei van Chicago de Soike nich wedder up.Tim Cahill: Buried Dreams: Inside the Mind of a Serial Killer. Bantam Books, New York 1986, S. 140-141. 

 Cruising years 
1975 begunn Gacy dat „Cruisen“ un gung faken up Tour no Sex med jungen Männern teo soiken. Gacy moorde de meusten Offers in den Joren van 1976 bet 1978, os heu schieden olleune in süine Hiuse lieve. Läter noime heu düsse Jore süine „cruising years“ (up Platt: Cruisingjore). 

Auk wenn Gacy med de Noverskop in engen Kontakt bleiv, märken eunige Novers un Noversken eunen verdächtigen Wannel in’n Bedregen van Gacy, niu dat heu sik schieden hadde. Eunige seuen Gacy med jungen Männern, häuren süinen Wagen morgensfreo oder seuen in den freoen Morgenstunnen dat Licht brennen. Eun Noverske besinne sik läter, dat eunige Jore lang Schrüige, Brüllen un Hiulen üür un un üren Sune ’s nachts wecken. Seu konn häuren, dat de Schrüige iut eunen Hius in’r West Summerdale Avenue keumen. 

 1976 
Veur Wieken no dem Gacy sik offitschell schieden hadde, versliepe un moorde heu an den 6. April 1976 den 18 Jore aulen Darell Samson. Gacy verbuddele Samson, den heu de Strotte dichtstoped hadde, in süinen Kriupkeller unner de Spüisstoven. Füiv Wieken läter, den Nomeddag van’n 14. Meu 1976, verswund de 15-jörige Randall Reffett un de 14 Jore aule Samuel Stapleton.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 207-223. Beude Jugen kennen sik un woren in den Kriupkeller van Gacy in den sülven Grav verbuddeld.David Nelson: Boys Enter the House: The Victims of John Wayne Gacy and the Lives they Left Behind. Review Press, Chicago 2021, S. 95. De Polizei lövt, dat Gacy beude Jungen up den sülven Ovend ümmebrochte.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 301-305. 

Den 3. Juni 1976 wörge Gacy den 17-jörigen Teenager Michael Bonnin iut Lakeview, eune Noverskop van Chicago, daud un verbuddele de Lüike in’n Kriupkeller unner de Gästesloopkamer.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 320-326.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 123. Teggen Dage läter make Gacy den 16-jörigen Willian Carroll daud un verbuddele enne in teohaupe med dreu anneren Offers in eunen gemeunsomen Grav. De anneren Offers weuren ca. 16 un 17, eun Offer was woorschüinlik över twintig. 

Dat letste Lievensteuken van den 16 Jore aulen James Haakenson iut Minnesota was eun Anreop up den 5. August 1976. Süine Lüike verbuddele Gacy in süinen Kriupkeller unner de Lüike van den 17 Jore aulen Rick Johnston iut Bensenville, deu den 6. August 1976 verswund. Sachtens moorde Gacy beude Teenagers up den glüiken Dag. 

Gacy däude wohrschüinlik noch tweu annere Offers in’n August un Oktober 1976. De Identiteut van düssen Offers es jümmer noch nich bekand. Den 24. Oktober versliepe un moorde Gacy de beuden Frünne Kenneth Parker un Michael Marino un brochte beude up den glüiken Dage ümme.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 248. Tweu Dage läter verswund de 19 Jore aule PDM-Anstellde William Bundy. Heu sticke daud un worde unner de Sloopkamer van Gacy ingraven.Laura Foreman: Serial Killers: True Crime. Time-Life Books. Alexandria, Virginia 1992, S. 80 - 83 (binnennets). 

Twisken November un Dezember 1976 brochte Gacy den 21 Jore aulen Francis Alexander ümme. Dat Grav van Alexander was driekt unner den Büro van Gacy. 
duum|Gregory Godzik|169x169px
In’n Dezember 1976 verswund noch eun PDM-Anstellden, deu 17 Jore aule Gregory Godzik.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 104.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 53-55.Godzik vertelle süine Famüilje, dat heu vör Gacy Waterafläupe vör’t Drainageleggen in den Kriupkeller buddel hadde. Gacy segge drüist Godzik, hädde enne verteld, heu wolle weglaupen un see Godzik hädde eune Noricht up süine Antweordmaschüine sproken. Os de Öllern van Godzik beden de Noricht teo häuren, vertelle Gacy heu hädde de Noricht ol lösked.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 93. 

 1977 
Den 20. Januar 1977 locke Gacy den 19-jörigen John Szyc in süin Hius un spille vör, heu wolle den Jungen süinen Oldtimer-Wagen afkaupen. Gacy stund läter teo, dat heu Szyc in süinen Gästesloopkamer daudwörged hadde. 

Acht Wieken läter an’n 15. März 1977 verswund de 20-jörige Jon Prestige iut Michigan. De junge Mann was över de Lüike van Francis Alexander in den Kriupkeller van Gacy begraven.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 303. Kort vöör den Verswinnen vertelle Prestige eune Konstruktscheonfrima wolle enne anstellen. Gacy moorde noch eun unkünnig Offer in’n Sommer 1977; de exakte Tüid van den Moord es unbekand. Den 5. Juli brochte Gacy den 19 Jore aulen Matthew Bowmann iut Crystal Lake, Illinois ümme. Süine Modder sach den Teenager upletst an’n Baanhov up den Weg no Harwood Heights.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 93.

In’n August namm de Polizei namm den PDM-Anstellden Michael Rossi, deu teo düsse Tüid büi Gacy wone, fast. Heu hadde med den Wagen van John Szyc Benzin stolen. De Unnersoik brochte de Spoor up Gacy, deu vertelle heu hädde den Wagen in’n Februar van Szyc koft. Gacy see Szyc briuke Geld iut de Stad teo teun. De Polizei verfolge Gacy nich wieder, man vertelle de Modder van den verswunnen John Szyc, heu hädde süin Auto verkoft un weure wegtogen.

Up’n Enne van den Jore 1977 hadde Gacy sess junge Männer twisken 16 un 21 ümmebrocht. Dat eurste Offer in düsse Tüid was de 18 Jore aule Robert Gilroy, de Sune van eunen Polizeibeamten iut Chicago. Heu verswund up den 15. Septmeber. Den Dag os Gilroy verswund was Gacy in Pittsburgh, Pennsylvania. Dorümme givt et Anomen dat Gacy Kompllizen büi süinen Moorden hadde. Teggen Dage läter verswund de 19 Jore aule US-Marine John Mowery. Gacy hadde Mowery daudwörged un unner süine Sloopkamer in den Kriupkeller vergraven.

Den 17. Oktober kamm de 21 Jore aule Russel Nelson weg. Gacy moorde den jungen Mann un begreov enne unner de Gästesloopkamer in den Kriupkeller. Minner os veur Wieken läter brochte Gacy de 16-jörige Robert Winch iut Kalamzoo ümme un verbuddle de Lüike in den Kriupkeller. Den 18. November verswund dat neigste Moordoffer van Gacy, de 20 Jore aule junge Vadder Tommy Boling, nodem dat heu in eune Bar in Chicago wesen was.

Dreu Wieken no den Moord an Tommy Boling, verswund de 19-jörige U.S.-Marinesaldote David Talsma up den Weg no eun Rockkonzert. Gacy wörge Talsma daud un verbuddele enne in süinen Kriupkeller dicht büi de Lüike van John Mowery.

Den 30. Dezember versliepe Gacy den 19 Jore aulen Studenten Robert Donnelly van eune Busstopstelle.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 241-250. Gacy schänne un foltere Donnelly in süinen Hiuse, in dem heu den jungen Mann wedder un wedder den Kopp in de Badewanne indiuke.Vöör Gericht see Donnelly läter iut, dat Gacy enne seo marteurd hadde, dat heu Gacy bede enne daudteomaken. No eunigen Stunnen Tüid leut Gacy den jungen Mann goon un woorschaue Donnelly dat Polizei enne nich läuven sall.

 1978 
Den 6. Januar 1978 melle Donnely de Polizei, dat Gacy enne Gewald andoon hadde. Gacy gav teo dat heu BDSM-Sex med Donnely had hädde, man bestund up, dat sik beude eunig un övereun woren.Tim Cahill: Buried Dreams: Inside the Mind of a Serial Killer. Bantam Books, New York 1986, S. 200. De Polizei lovte Gacy un klage enne nich an.Clifford L. Linedecker: The Man Who Killed Boys: A True Story of Mass Murder in a Chicago Suburb. St. Martin’s Press, New York 1980, S. 140-153. In’n Februar moorde Gacy den 19 Jore aulen William Kindred, deu den 16. Februar no eunen Ovend in eune Bar verswunnen was. Kindred was dat letste Offer, dat Gacy in süinen Kriupkeller verbuddele.

Den 21. März locke Gacy den 26 Jore aulen Jeffre Rignall in süinen Wagen un bedäuve den jungen Mann med Chloroform.Tim Cahill: Buried Dreams: Inside the Mind of a Serial Killer. Bantam Books, New York 1986, S. 200. Teohius fessele Gacy Rignall an eunen Schandpool, schänne un foltere enne med smolten Wass, Püitsken un bedäuve enne wedder un wedder med Chloroform. Upletst lade Gacy Rignall, besowged man lebennig, in Licoln Park, eune Noverskop van Chicago, af. Dat Chloroform make Rignall eunen diursomen Schaden an’r Lever. Rignal konn no dat Appartement van süine Fründske swanken un de Polizei Bescheud seggen. De Iutsage van Rignall brochte de Spoor up Gacy, den de Polizei den 15. Juli fastnamm un wegen de Gewald an Rignall anklage.

Teo de Tüid was de Kriupkeller vull med Lüiken. Gacy bichte läter, dat heu överlegd hadde de Lüiken up’n Balken teo lagern, man see dat heu sik ümme „Leackage“ sorge. Dorümme smeit Gacy de Offers niu van de Interstate 55-Brügge över den Des Plaines River daal in den Streom. Gacy berichte van füiv Lüiken, deu heu in den Streom smieten hadde, man olleun veur Lüiken konn de Polizei betteo finnen.

Dat eurste Offer, dat Gacy van de Brügge in den Des Plaines River smeit, was de 20 Jore aule Timothy O’Rourke. Up Weg Zigaretten teo halen, kamm O’Rourke weg un worde Midde Juni ümmebrocht.

Den 4. November 1978 moorde Gacy den 19 Jore aulen Frank Landingin.David Nelson: Boys Enter the House: The Victims of John Wayne Gacy and the Lives they Left Behind. Review Press, Chicago 2021, S. 177. Süine blaute Lüike fünnen Männer up Jagd no Änen den 12. November in Channahon. Den 24. November verswund de 20-jörige James Mazzara up den Weg retiur van eunen Thanskgivingmool med süine Famüilje. Heu vertelle heu hädde eunen Job in eune Biurfirma funnen.

 Moord an Robert Piest 
duum|222x222px|Robert Piest in’n Maine West High School Joorbeok 1978.
Den Nomeddag van den 11. Dezember 1978 besochte Gacy de Nisson Pharmacy, eune Afteuke un Drogerüige in Des Plaines, eune Rennovatscheon teo planen.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 99. Hüir kam Gacy den 15 Jore aule Robert Piest, deu in’r Nisson Pharmacy arbeude, teomoite un sekere enne in süine Frima PDM den dubbeld Laun teo.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 4-7.

No Füirovend Klocke 9:00 besochte Piest Gacy över den Job büi PDM teo küren. Gacy brochte Piest worde kort no Klocke 10:00 den Ovend in süinen Hiuse ümme. Gacy berichte läter heu hädde Piest Geld för Sex anboden. Man Piest weis dat Geld af un Gacy schänne den Jungen doorför, nodem dat heu enne in Üisens fesseld hadde.Tim Cahill: Buried Dreams: Inside the Mind of a Serial Killer. Bantam Books, New York 1986, S. 230.

 Polizeiunnersoik 
Os Piest nich wedder no Hiuse kamm, melle süine Famüilje den Jungen os vermisst. De Polizeibeamte Josph Konzenczak unnersochte den Fall un stodde up de Ordeule un Anklagen van Gacy bet niu.

Konzenczak befroge Gacy teohius. Gacy streit af wat över den verswunnen Piest teo weuten. Heu sekere teo läter no de Polizeideunststelle vör eune offitschelle Iutsage teo kumen.

Klocke 3:20 den Morgen kamm Gacy med Modder besmuddeld doch noch de Deunststelle un vertelle heu hädde eun Maläur med den Auto had. Heu streit jeden Andeul an den Verswinnen van Piest af un vertelle, dat heu Piest nenne Job anboden hädde.

Den 13. Dezember döörsochte de Polizei dat Hius van Gacy, denn seu dachten Gacy hädde Piest hüir fangen. Os seu olns döörsöchten keumen ville verdächtige Dinge vöörtuige, teo’n Büispill Polizeideunstmarken, Üisens för de Hänne, eune Pistole, Boiker över Homosexuliteut, pronograaphske Filme, Poppers, Dildos man auk Iutwüise. 

De Des Plaines-Polizei observeure Gacy niu. Gacy gung jümmers opener med Polizisten ümme un baud ennen no süin Hius  teo Eten un Drinken rin teo kumen. Heu steit af wat över Pirst teo weuten un smeit den Polizisten ann Koppe enne lästig teo weren wegen Droegen oder süinen politisk enganemtn. Cram beschreiv Gacy os flüritg un hardworking un open sunnen wat de Sex twisken Männern anlagt. Cram vertelle auk dat Gacy enne eune Klocke schenkt hadde, deu heu van eune daude Persoon hadde 

Den 17. Dezember befroge de Polizei Rossi. Heu see iut Gacy hädde den Wagen van Szyc, deu dat Geld briuke no California teo teun, an enne verkoft. De Polizei unnerscohte den Wagen van Gacy un fund menslik Hoor in den Kufferriume. Dreu Soikhunne söchten no Piest in Gacys Wagen. 

 Tweude Hiusdöörsoikunge 
Den 19. Dezember befroge de Polizei Rossi dat tweude Mool. Düt mool vertelle heu Gacy hädde enne in6n Sommer 1977 updregen teggen Säcke Brantkalk in den Kriupkeller teo verdeulen.

Den 19, Dezmeber versochte de Polizei Bewüise teo sammel, pmme Gacys Hius dat tweude Mool teo döörsoiken. Gacy lade de Polizisten düssen Ovend in süin Hius in. Officer Schulz rüuike Lüikegrecuh in den Hiuse iu de Lüftung. Beteo was dat nich upfullen, den dat was auld wesen.

Cram vertelle de Polizei, dat Gacy versocht hadde enne teo missbriuken. Up de Froge, of Cram in den kriupkelelr wesen was antweorde heu solle euns Brantkalk för gacy in den kriupkelelr verdeulen un moste Gravens för Drainegaeleggen buddeln. Cram besinne sik dat de Gräven exakt 1,80 m land, 60 cm breid un 60 deup wesen sollen- de grötte van eune grav.

 Bekenntnis 
Den 20. Dezember drapp Gacy süine Afkote Amirante un stund teo dat Piest daud un in Streom scmieten worde.

Gacy begunneun wüidlöftig Bekenntnis un vertelle bet in freen Morgenstunne. Heu bichte, dat teomindsten 30 Offer moorde, deu meusten in süinen Kriupkeller verbuddele, minächtig över de Offers un beteuken ünen os Storenjungen, mänlike Prostiruierte un Legers.

 Fastnome 
Gacy stelle sik de Polizei, os Lüiken in süinen Kriupkeller funnen worden, 

Den 22. Dezember bekenne sik gacy offitschel teo den Moorden un stund teo ca. 30 junhge Männer ümmebrocht teo hebben. Heu see olle weuren früiwillig in süin Hius kumen un dat olle Offer male Prostuierte wweuren, deu heu läter in süinen Kriupeklelr begravne hadde. He vertelle, dat heu man 5 Gräver olleune bgraven hadde un anneren van süinen nstelden buddeln leut. Inn Januar 1979 woll heu de Offer noch wüider verbegrn med Beton.

Os de Polizei direkt no Robert Piest froge, stund Gacy teo, dat heu Piest den 11. Dezemebr  in süin locked, daudwörged hadde un den 13. Dezmebr in den Des Plaines RIver smeit.

De Polizei brochte Gacy den 23. Dezmeber no de Interstate55-Brügge, dat heu wist wo heu süine Offers in den Stereom smeit.

 Soike no de Offers 

 Kriupkeller 
Den Polizisten büi de Soike no den begraven Offers unner süinen Hiuse teo helpen, teuke Gacy büi süinen Bekenntnisse eunen groffen Plaan van süinen Kriupkeller. Heu teuke in, wo heu de Lüiken begraven hadde.

De Gerichtsmediziner Robert Stein hadde de Upsicht över dat Iutgraven.

Den Kriupkeller deule Stein in Afsniede in un gav jeude iutgraven Lüike eune Nummer.

De Lüike Nr. 1 buddelen de Unersoikers in’n Noordausten van den Kriupkeller unner den Büro van Gacy iut. De Daudsoorsake was unkloor.

De Lüike van John Butkovich was de Nr. 2. Den 23. Dezemeber groiven de Unnersoiker dreu annere Lüiken iut, deu Gacy in den glüiken Grav os de Lüike Nr. 1 inbudeled hadde. Düt weuren de Lüiken Nr. 3, Nr. 4 un Nr. 5. 

No de Wüinachtsdage groiven de Unnersoiker den 26. Dezmeber veur Lüiken iut. De Lüiken Nr. 6 un 7 leden in eunen gemeunsomen Grave. De Lüike Nr.7 hadde eunen Knievel iut Stoff in den Munne. De Lüike Nr. 8 hadde den Strick noch ümme den Halse. De Lüike Nr. 9 lee unner eune Betondecke un hadde Stiekwunnen in den Borstkasten un Borstknoken, wat up dat eurste Ofer van Gacy Timothy McCoy henweis.

Den 27. Deemebr fünnen de Unnersoikers acht Lüiken. De Lüike Nr. 10 was direkt unner de Hiusdöör begraven. De Lüiken Nr. 11 un 12 leden tiegen an eune begraven. Beude hadden eunen Strick ümme den Halse. De Lüike Nr. 13 lede unner de Gästesloopkamer. De Lüiken 14 un 15 weuren in eunen gemeunsomen Grave inbuddeld. De Köppe van den beuden Lüiken sticken in Plastiksäcken. De Lüike Nr.16 lede dicht büi de Lüike Nr.13 un hadde eunen Knievel deup de Strotte daalstopped. De Lüike Nr.17 hadde auk noch eunen Strick ümme den Halse.

Den annen Dag konnen de Unnersoikers veur Lüiken bergen. De Lüike Nr. 19 bergen de Unnersoikers direkt unner de Sloopkamer van Gacy. De Lüike Nr. 18 lede lautrecht teo de Lüike Nr. 19. De Lüike Nr. 20 hadde Gacy in’n Noordwesten van süinen Kriupkeller laut recht teo de Lüike Nr. 19 begraven.

Den 29. Dezmeber fünnen Unnersoiker noch sess annere Lüiken. De Lüiken Nr. 22, 23 ,24, un 26 weuren in eunen gemueunsomen Grave unner de Küken van Gacy inbuddeld. De Lüiken Nr. 22, 24 un 26 hadden eunen Knievel in den Halse. Dat letste Offer iut den Kriupkeller, de Lüike Nr. 25 lede unner den Badstoven un hadde euen Knievel deup de Storte daal pröpped.

In’r Froitüid gung de Unnersoik up den Grundstücke van Gacy wüider. Den 29. März fünnen de Unnersoikers de Lüike Nr. 28 in Müllsäcken ümmewickeld unner de Veranda. Den 16. März kam de Lüike 29 unner de Spüisstoven vöörtuige.

Olle Offers weuren stark verweest. 23 Offers konn Stein döör dat Taanwärk indentifizeuren. Tweu konne heu no Broike in den Knoken identifizeuren. Föherschüine, Portemonnaies un persöönlike Saken van Offers in den Hius van Gacy bekünnen de Identiteut van den Offers.

De Kopp un Bovenlüiv van eunigen Lüiken sticken in Müllsäcken, wat Gacy make Bleoddrüppen iut Nesen un Munne afteowennen. Eunige Offers hadden jümmers noch eunen  Strick ümme den Halse. Eunige Offers fünnen de Unnersoikers med frömden Objeken büi den Becken, de Postitscheon weis door up hen dat Gacy de Objekte den Offers in den Anus schoven hadde.

No Stein wörge Gacy 12 Offers nich daud, man sticke ünen med Knieveln de Strotte daal daud. Dat leddigstoon Hius van Gacy worde in’n April 1979 daalrieten.

 Des Plaines River 
alternativtext=|duum|In’n Juni 1978, os süin Kriupkeller vull was, begunn Gacy de Lüiken van süinen Offers in den Des Plaines River (up’ Bille) teo smüiten.
Dat Offer, dat eun den 30. Juni 1978 ca. 10 km van’r Interstate 55-Brügge över den Des Planines River streomdaal fund, brochte de Polizei eurst nich imed Gacy teuhaupe. In’n Januar 1979 konn de Polizeid de Identiteut van den Offer döör Fingerafdrücke un eun Tattoo up den linken Arm riutkrüigen: Et wasTimothy O’Rourke. De Autopsie konn nich iutsliuten, dat O’Rourke daudwörgd worde. Heu was dat eunundertigste Offer van Gacy. No de Fastnome van Gacy kreig de Polizei riut, dat Gacy O’Rourke daudwörge.

Dat tweude Offer, dat Gacy in den Des Plaines River smeit was Frank Landingin. De Autopsie fund riut, dat Gacy de eugene Unnerwäske van Langindin Landingin den Halse daal pröppe. Os heu spüigen moste, dämpe de Unnerwäske Landingin upletst de Luft af. Deu Lüike konn de Polizei auk döör de Fingerafdrücke indentifizeuren. Heu was Offer Nr. 32.

Den 28. Dezember 1978 fund deu Polizei ca. 1.5 km stromdaal van’r Interstate 55-Brügge över den Des Plaines River noch eune Lüike. Dat Offer was James Mazzara. Gacy gav teo, dat heu den Jungen korte Tüid no Thanksgiving daudwörge.

Den 9. April 1979 vund eun Man, deu eunen Treidelpadd in’n Grundy County langs leup, eun verweest Lüike, deu in Worteln an’r Kante van den Des Plaines River fast hung. De Polizei konn de Lüike döör dat Täänwerk indentifizeuren. De Autopsie brochte vöördag, dat Gacy den Offer Papeur de Strotte daal pröppe, dat den Offer de Luft afdämpe.

 Gerichtsprozess 
Den 6. Februar 1980 worde Gacy wegen 33 Morden anklaged. 

Up Andrag van süinen Verudediger unnersöchten psychiaterske un psycholoogske Geodachters un Geodachtersken Gacy, deu an gav heu hädde multiple Persöönlikheudt. Dreu geodachtGn bekünnen Gacy Schizophrenie med multiplen Persöönlikheuden. De Verdediger woulle seo nowüisen, dat gAcy schGadundüchtig was. 

De Stootsafkootsskop versochte noteowüisen, dat Gacy med Plaan un Afsicht moorde. No de psychiatersken Geodachten van de Stootsafkootsskop vertelle Gacy olleun van süinen multiplen Persöönlikheuden, dat heu os schuldundüchtig iutsach. Cram un Rossi seden iut, dat seu in Updrag van Gacy Afwaterläupe in den Kriupkeller graven mosten un Säcke med Brantkalk verdeuld hadden.

Den 18. Februar betuige de Gerichtsmediziner Rober Stein dat van stark verweesten Skeletten, deu heu unnersocht hadde, dreuteggen daudsticken, sess daudwörged worden un eun Offer an Steekwunnen starv. No de Verdeudigers van Gacy störven de Offers iut Verseun döör erotisk Asphyxiophilie. Stein beteuke so ville Unfälle os unwoorschüinlik.

Jeffrey Rignall see den 21. Februar iut un beschreiv de Folter, deu Geacy enne in’n März 1978 andoon hadde.  

Den 29. Februar see Donald Voorhees, den Gacy 1967 sexuell angoon hadde, iut un vertelle van den Versoiken enne to schännen un achterrup van eune Iutsage afteobringen, indem dat Gacy eunen anneren Teenager betaald hadde enne daalteoslaan. 

Robert Donnelly berichte de annere Wieke os Tuige van de Folter in den Hius van Gacy in’n Dezemebr 1977. 

 Ennvöördrag un Oordeul 
De Ennvöördrege presenteuren Stootsafkootsskop un Verdeudiger den 11. März. De Stootsafkote Terry Sullivan spreuk teoerust un beschreiv akkroot den sexuellen Missbriuk van Gacy an den jungen Männern. Presenteure Bewüise, dat Gacy versochte süine Verbreken teo verbärgen un beschreiv de Offer, deu de Folter van Gacy döörstaan hadden, os „lieven Daude“. No den veur Stunnen langen Endvöördrag van den Stootsafkoten sprak de Verdeudigier Sam Amirante un beschreiv Gacy os undüchtig süine Impulse teo tügeln. Heu mole dat Bild van Gacy os schuldundüchtigen Verbreker iut. Samirant  begrünne dat med veur psychaitersken un psycholoogksen Geodachten, deu över dat Schuldunvermügen van Gacy schrieven. De Stootsafkootsskop konn no Samirante nich de mentale Gesundheud van Gacy un seo dat Schulvermügen, bewüisen. De Stoosafkoteskop streit de Schuldundüchtigkeud van Dacy af un versochte enne os Däder med kloren Kopp, deu no Plaan moorde, teo präsenteuren.  

The Schöppenjury hadden no den Vöördrägen över eune Stunne un fövtig Minuten Rood haulen un veroordeulen Gacy upletst för jeuden Moord ollens teohaupe 33-mool teo’n Daude. De Exekutscheontermüin worde för den 2. Juni 1980 ansetted.
 Appelatscheon 
Gacy versochte dat Daudoordeul afteowennen un gung in Appelatscheon

1984 bleiv de  Supreme Court van Illinois büi den Schuldsproik un sette de Exekutscheon van Gacy för den 14. November1984 an. De Appelatscheon weis de U.S. Supreme Court 1985 af. 1986 beandragen Gacy un süin Afkote Richard Kling eune Wedderupnomeverforen, dat man den 11. Septemebr 1986 truiggewiesen worde.

Os de U.S. Supreme Court de Appelatscheon 1993 van Gacy in letste Instanz afweis, sette de Illinois Supreme Court de Exekutscheon up den 10. Meu 1994 an.

 Exekutscheon 
duum|Daudenschüin van John Wayne Gacy.
Den Morgen van’n 9. Meu 1994, den Dag vöör süine Exekutscheon, worde Gacy van den Menard Correctional Center no dat Stateville Correctional Center in Crest Hill brocht. Os Henkersmooltüid wünske Gacy sik eunen Ammer Chickenwings van KFC, eun Dutzen Keusergranaten, Pommes frites, friske Elvern un eune Cola Light. Den Ovend kreig Gacy de Stervesakramente van eunen katholsken Preuster.

Den anneren Dag  klumpen de Chemikalien büi de Exekutscheon unverworens un stoppen den Infuscheonsslauch dicht. Dat Exekutscheonteam wessele den Slauch iut. No teggen Miniuten was de Slauch wesseld un de Exekutscheon gung veurder. De kumplette Exekutscheon diure 18 Miniuten. 

Süine offitschellen letsten Woir an süinen Afkote weuren, dat enne ümme teo bringen den Verlust van anneren nich iutglüike un dat de Stoot enne ümmebröchte. Süinne ollereltsten Woir, man nich Deul van’n offitschellen Bericht, weuren no den Stootsafkote William Kunkle „Kiss my ass“.

In’n den Stunnen vöör de Exekutscheon van Gacy versammelen sik överslaan 1000 Luide vöör de Justizanstalt; de graute Deul stemme de Exekutscheon teo, man eune lütte Protestgruppe  richte eune Maanwacht iut un protesteure tiegen de Daudsstraffe.

Gacy süine offitschelle Daudstüid es de 10. Meu 1994 ümme Klocke 12:58. Dat Lüiv van Gacy worde verbrend.

 Offers 

 Künnige Offers 
Olleun büi 28 Offers konn de Polizei de Identiteut seker faststellen. De Identiteut van füiv Offers blivt auk vandage noch unkünnig.

Teoeurst fund de Polizeide Identiteut den Lüiken Nr. 2,3 un 4 riut: Dat weuren John Butkovich, John Szyc un Gregory Godzik. Unnersoik an den Tänen bekunne de Identiteut van düssen Lüiken up den 29. Dezmeber 1978. De Identiteut van den lesten Offer van Gacy, James Mazzara, konn os neist fasteld weren. Dat vöörleteste Offer, Rick Johnston,

Veur annere konn Polizei den 6. Januar 1979 indenitifizeuren. De Identituet van de Lüike Nr. 18 was Michael Bonnin, Lüike Nr. 25 was Robert Gilroy. Dat eurst Offer, dat de Polizei iut den Kriupkeller borgen hadde, konnen se niu os Jon Prestidge identifizeuren un de Lüike Nr. 16 os Russel Nelson. Eune Angel lizenz up den Nomen Bonnin fund de Polizei in den Hiuse van gacy. Dreu Dage läter worde dat Offer, dat den 30. Juni 1978 iut den Des Plaines RIver borgen worde, Timothy O’Rourke was. Den 27. Januar hölpen Taanberichte de Lüike 20 os John Mowery teo identifizuren. Twe Dage läter worde klooe dat Lüike Nr. 8. Matthew Bowman is.

 DNA-Analysen 2011 
In Okotber 2011 berichte Thomas Dart, dat et niu de kompleten DNS-Profile van ollen unkünigen Offers givt. De DNs-Profile verglieken de Unnersoikers med DNS van Verwandten van määnliken Vermissten in den USa iut den 1970 bet 1979. 

Os Resultaat es de Identiteut van dreu Offer niu bekand un ville annere verswunn Tennager konne Offer can Gacy iuslotten weren.

Inn November 2011 weis eun DNA-Test no, dat de Lüike 19 dat Lüiv van William Bundy es. De Identiteut van den 16 Jore aule James Haakenson, vöörmools de Lüike 24, weis inn Juli 2017 eun DNA-Test. De Lpike 5 koon in n Oktober 2021 idetifizeurd weren, et was Francis ALexander, denn de Polizei nienich vermisst meldet hadde.

 Översicht 
Lüike ÖllerDaudsdatumNummerFundoordTimothy Jack McCoy163. Januar 1972Lüike 9KriupkellerJohn Butkovich1831.Juli 1975Lüike 2GarageDarrell Julius Samson186. April 1976Lüike 29KriupkellerRandall Wayne Reffett1514. Meu 1976Lüike 7KriupkellerSamuel G. Dodd Stapleton1414. Meu 1976Lüike 6KriupkellerMichael Lawrence Bonnin173. Juni 1976Lüike 18KriupkellerWilliam Huey Carroll Jr.1613. Juni 1976Lüike 22KriupkellerJames Byron Haakenson165. August 1976Lüike 24KriupkellerRick Louis Johnston176. August 1976Lüike 23KriupkellerKenneth Ray Parker1624. Oktober 1976Lüike 15KriupkellerMichael M. Marino1424. Oktober 1976Lüike 14KriupkellerWilliam George Bundy1924. Oktober 1976Lüike 19KriupkellerFrancis Wayne Alexander21 Dezmeber 1976Lüike 5KriupkellerGregory John Godzik1712. Dezember 1976Lüike 4KriupkellerJohn Alan Szyc1920. Januar 1977Lüike 3KriupkellerJon Steven Prestidge2015. März 1977Lüike 1KriupkellerMatthew Walter Bowman195. Juli 1977Lüike 8Crawl spaceRobert Edward Gilroy Jr.1815. Septmeber 1977Lüike 25KriupkellerJohn Antheney Mowery1925. Oktober 1977Lüike 20KriupkellerRussell Lloyd Nelson2117. Oktober 1977Lüike 16KriupkellerRobert David Winch1610. November 1977Lüike 16KriupkellerTommy Joe Boling2018. November 1977Lüike 12KriupkellerDavid Paul Talsma199. Dezember 1977Lüike 17KriupkellerWilliam Wayne Kindred1916. Februar 1978Lüike 27KriupkellerTimothy David O'Rourke2016-23. Juni 1978Lüike 31Des Plaines RiverFrank William Landingin194. November 1978Lüike 32Des Plaines RiverJames Mazzara2024. November 1978Lüike 33Des Plaines RiverRobert Jerome Piest1511. Dezember 1978Lüike 30Des Plaines River

 Unkünnige Offers 
Füiv Offers sind noch jümmers unkünnig. Veur verbuddele Gacy in süinen Kriupkeller un eun Offer in süinen Goorn. In’n Hervst 1979 worden de Geischter van den  unkünnigen Offers forensisk rekonsturerud.

Up Grundloge van Gacy süin Bekenntnis, de Gräver in den Kriupkeller un forensiske Analyse bestimme de Polizei de woorschüinliksten Daten, an deu Gacy de unkünnigen Offers  moord hadde:

 3. Januar, 1972 – 31. Juli 1975. Lüike 28, Gaarn, männlik, Öller:14–18.
 13. Juni – 5. August 1976. Lüike 26. Kriupkeller, männlik, Öller: 23–30.
 6. August – 5. Oktober 1976. Lüike 13. Kriupkeller, männlik, Öller: 17–22.
 6. August – 24. Oktober 1976. Lüike 21. Kriupkeller, männlik, Öller: 15–24.
 15. March – 5. Juli 1977. Lüike 10. CKriupkeller, männlik, Öller: 17–21.

Dat woorschüinlik tweude Offer van Gacy, Lüike 28, hadde briune Hore, was ca. 180 cm graut, un twisken 14 un 18 Jore auld. Heu worde, woorschüinlik 1975, tiegen an de Röststiede van Gacy begraven.[127] Heu dreug eunen sülvern Ring an’n linken Ringfinger. Heu was sachtens befrigged[129][lower-alpha 25]

De Lüike Nr. 26 hadde middelbriun Hoorwr,  twisken 23 un 30 Joree auld un ca. 1,60 m graut. Den Manne mankeuren tweu Täne. Gacy brochte enne twisken den 13. Juni un den 5. August 1976 ümme.

De Lüike Nr. 13 däude Gacy seker twisken August un Oktober 1976. De junge Mann was twisken 1,80 m un 1,90 m graut un hadde lange briune krüllige Hore un was twisken 17 un 22 Jore auld. Dat Offer hadde eunen Abzess an den Tänen un kamm vöör lange Tpid vöör süinen Daude an den Ribben luchts teo Schaden. Rossi vertelle heu hädde dat Grav van de Lüike Nr. 13 in’n laten Sommer 1977 graven. 

De Lüike Nr. 25 was twisken 15 un 24 Jore auld un ca. 1,80 m. Heu hadde hellbriune Hoore. Dat Offer lee direkt up William Carrol. Dat bedüdt de Moord geschach up den oder no den 13. Junio 1976. 

De Lüike Nr. 10 was teo de Tüid van den moord twisken 17 un 21 Jore auld un twisken 1,70m un 1,80 m. Dat Offer hadde sik Wieken vöör süinen Daude dat Slöttelbeun broken. De tweu Offers deu Gacy in’n Meu 19zz u den glüiken Dag moorde leden teigen an enne. Wennne dat Offer ümme kamm es unklorr. No den Grav könne dat Offer in Vöörjor oder Summer 1976 mm ekume süin, no den Iusagen van Gacy man ak ol 1974. "018 worde eune Gesichtrekonstruktiionn öffentlich.

 Mügelike annere Offers 
No süine Fastnome berichte Gacy heu hädde bet teo 45 junge Männer un Teenagers in Chicgao un Des Plaiens ümmebrocht.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 193-197. Man olleun den Moord an 33 Offers konn de Polizei nowiesen. 

 Daud van Charles Hattula 
Den 23. Meu 1978 worde Charles Antonio Hattula verdrunken in den Pecatonia River büi Freeport, Illlinois funnen. Heu verswund den 13. Meu.Christopher Berry-Dee, Steven Morris: How to Make a Serial Killer: The Twisted Development of Innocent Children into the World’s Most Sadistic Murderers. Simon & Schuster, New York 2008, S. 336. Rossi vertelle Gacy hädde Strüid med Hattula, deu büi PDM arbeud hadde, had. Gacy vertelle Rossi un annere Anstellden, dat Hattula verdrunken was.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 99-104. Teo de Tüid os Hattula starv konn Gacy ol nenne wüideren Offer in süinen Kriupkller vergraven. Mügelik es dat Gacy de Lüike van Hattula dorümme in den Pecatonia River smeit. Man no Unnersoik van de Polizei in Freeport un de offitschelle Autopsiebericht störte Hattula van eune Brügge un verdrunk in’n Water.Terry Sullivan, Peter T. Maiken: Killer Clown: The John Wanye Gacy Murders. Pinnacle, New York 2000, S. 123-127.

 West Miami Avenue 
De penscheoneurde Polizeibeamte Bill Dorsch vermeode dat annere Offers van Gacy up eunen Grundstück van den Appartemntblock an de West Miami Avenue vergraven sind. Gacy was hüir eunige Jore lang Hiusmeuster. 1975 sach Dorsch Gacy up den Grundstück med eune Schpüppe an’n reohen Morgen. Bewoner vertellen auk, dat Gacy Gräven up den Grunstücke buddeld hadde.

Dorsch beandrage 2012 dat Grundstück teo unnersoiken. Den Andrag weis de Stootsafkoteskop af un verweis up den Unersoik up den Grunstücke in den Jore 1998. Büi den Unnersoik 1998 fund Radaarunnersoik veurteggen annomrmale Stieden up den Grundstücke, man blaut tweu van den Annomalien worden akkroot unnersocht. 

In’n Oktoberer 2012 brochte Tom Dart eunen tweuden Andrag dat Grundstück teo unnersoiken in. De Andrag heut de Stootsafkoteskop in Januar 2013 geod. Radaarunnersoik un Stäuverhunne van den FBI fünnen in’n März 2013 man keune Henwüise up de Överreste van Minsken.

 Mügelike Komplizen 
Gacy vertelle de Polizei van Beginn an, dat enne Komplizen, deu auk sülvenst mooord hadden, hölpen. Heu see läter Cram un Rossi hädden büi eunige Moorde holpen. Ol in den Gerichtsprozess hadden de Verdediger van Gacy Bewüise, dat Gacy nich olle Offers olleune daud maked hadde.

In den 1980-er Joren vertelle Gacy den FBI-Agenten Robert Ressler tweu oder dreu PDM-Anstellde hädden büi den Moorden holpen. Jeffrey Ringnal, den Gacy in’n März 1978 folterd hadde, berichte dat eun jungen Mann med briunen Horen süine Folter bekieken hadde. Heu see auk iut, heu hädde dat Licht in anneren Deulen van den Hius an- un iutgoon seuen, wüil Gacy büi enne was.

No Gacy weuren auk dreu PDM-Anstellde verdächtig, deu olle eune Slöttel no süin Hius hadden. Gacy noime Cram un Rossi man auk Philip Lake, deu eun Bekanden van John Norman un Künnigheud David Cram was. In den 1970-er Joren bedreiv Norman in den gansen Vereunigden Stoten Minskenhannel un Hannel med Kinnerpornografie unner den Nomen Delta Project. Teomindsten tweu Offers van Gacy, Kenneth Parker un Michael Marino, hadden woll auk Kontakt teo Norman. Dorümme gav et Spekulatschonen Gacy könne an den Hannel van Norman med maked hebben.
 Vermaaknis 

 Amber Alert 
Döör de Verbreken van Gacy hadde Sam Amirante, eun Afkote van Gacy, 1984 den Wunsk verswunnen Kinner swänker un better wedder teo finnen. Heu brochte den Missing Child Recovery Act of 1984 in Illinois up den Weg. Bet 1984 mosste de Polizei 72 Stunnen täuven, eur seu no eunen verswunnen Kind soiken drovten.Sam Amirante, Danny Broderick: John Wayne Gacy: Defending a Monster. Skyhorse, New York 2011, S. 395.

De Missing Child Recovery Act streik de 72-Stunnen Tüid eur dat Soike lausgoon konn. Annere US-Stoten överneumen lüike Gesette. Os Resultaat grünne sik eun in den Vereunigden Stoten eun Nettwärk vermiste Kinner swanke teo finnen. Dat Nettwärk hett vandage Amber Alert.

 Kunstwärke 
alternativtext=Bild van eunen Clown, dat John Wayne Gacy teuke.|duum|Kunstwärk van John Wanye Gacy
Olleun in süine Zelle begnn Gacy dat Molen. Heu mole ville Biller med Clowns, faken sik sülvenst os Pogo de Clown, man auk Vügel, Schedel, süin Hius oder Jesus Christus.

Gallerien stellen de Biller van Gacy iut. De Biller woren för eunen Prüis van 200$- 20.000$ verkoft.Murder In Mind. Bd. 11. London, Marshall Cavendish 1997, S. 36-37. No de Exekutscheon van Gacy verbrennen Verwande van den Offers eunige van süinen Billern öppenlik.
 Filme un Dokumentatscheonen (Iutwaal) 

 1992: To Catch a Kille.  Fernseuherfilm med Brian Dennehy os Gacy.
 2003: Gacy. Film med Mark Holton os Gacy.
 2010: Dear Mr. Gacy. Med Willian Forsythe in Rulle van Gacy.
 2010: 8123: Gacy House. Dokumentatscheon över Geusterjäger unnersoiket dat Grundstück up den dat vöörmolige Hius van Gacy stund.
 2022: Conversations with a Killer: The John Wayne Gacy Tapes. 3-deulige Dokumentatscheon.
 2022: Conversations with a Killer: The John Wayne Gacy Tapes. In Updrag van Netflix unner Regie 

 Literatuur 

 Ziteurd Literatuur 

 Clifford L. Linedecker: The man who killed boys. St. Martin’s Press, New York 1980, ISBN 978-1-973-75535-7    (binnennets). 

 Wüidergoon Literatuur 
 Killer Clown: The True Story of John Wayne Gacy, by Aimee Baxter.  ISBN 978-1-973-75535-7
 John Wayne Gacy: Hunting a Predator, by John Borowski.  ISBN 978-0-997-61406-0
 Johnny and Me: The True Story of John Wayne Gacy, by Barry Boschelli.  ISBN 1-4343-2184-3
 A Question of Doubt: The John Wayne Gacy Story, by John Wayne Gacy.  ISBN 1-87886-503-X
 The Chicago Killer: The Hunt for Serial Killer John Wayne Gacy, by Joseph R. and Karen M. Kozenczak.  ISBN 1-4010-9532-1
 Unfinished Nightmare: The Search for More Victims of Serial Killer John Wayne Gacy, by Chris Maloney.  ISBN 978-1-466-08031-7
 The Last Victim: A True-Life Journey into the Mind of the Serial Killer, by Jason Moss. ISBN 0-7535-0398-0
 29 Below, by Jeffrey Rignall and Ron Wilder. ASIN B0006XG56Y
 Destination Gacy: A Cross-Country Journey to Shake the Devil's Hand, by Nancy Rommelmann.  ISBN 978-1-940-83838-0

 Weblenken 
 De FBI-Berichte  över John Gacy (engelsk).
 1993 Decision of Gacy's case by the United States Court of Appeals for the Seventh Circuit, rejecting his federal appeal.
 John Wayne Gacy's Other Victims: Eune Webstiede över annere mügelike Offers van John Gacy (engelsk).
 Nowüise 

Kategorie:Storven 1994
Kategorie:Boren 1942
Kategorie:Mann
Kategorie:USA
Kategorie:Illinois
Kategorie:Iowa
Kategorie:Maler
Kategorie:Kriminalität
Kategorie:LGBT
Kategorie:Möörder